**RHIFYN: 7 DYDDIAD: 17 MEDI 2014**

Croeso i rifyn 7 *Y Pethau Bychain*.

**Terminoleg**

**Teitlau Gweinidogion Llywodraeth Cymru**

Ddydd Iau, 11 Medi cyhoeddodd y Prif Weinidog Gabinet newydd y Llywodraeth. Dyma restr lawn o deitlau Gweinidogion Llywodraeth Cymru:

|  |  |
| --- | --- |
| *Minister for Economy, Science and Transport* | *Gweinidog yr Economi, Gwyddoniaeth a Thrafnidiaeth* |
| *Minister for Health and Social Services*  | *Y Gweinidog Iechyd a Gwasanaethau Cymdeithasol* |
| *Minister for Education and Skills*  | *Y Gweinidog Addysg a Sgiliau* |
| *Minister for Finance and Government Business*  | *Y Gweinidog Cyllid a Busnes y Llywodraeth* |
| *Minister for Public Services*  | *Y Gweinidog Gwasanaethau Cyhoeddus* |
| *Minister for Communities and Tackling Poverty*  | *Y Gweinidog Cymunedau a Threchu Tlodi* |
| *Minister for Natural Resources*  | *Y Gweinidog Cyfoeth Naturiol* |
| *Deputy Minister for Health* | *Y Dirprwy Weinidog Iechyd* |
| *Deputy Minister for Culture, Sport and Tourism* | *Y Dirprwy Weinidog Diwylliant, Chwaraeon a Thwristiaeth* |
| *Deputy Minister for Farming and Food* | *Y Dirprwy Weinidog Ffermio a Bwyd* |
| *Deputy Minister for Skills and Technology* | *Y Dirprwy Weinidog Sgiliau a Thechnoleg* |

Yn unol â’r cyngor a roddwyd yn rhifyn 5 *Y Pethau Bychain*, sylwch nad ydym bellach yn defnyddio *dros* yn nheitlau’r Gweinidogion.

Caiff TermCymru ei ddiweddaru i gofnodi teitlau newydd y Gweinidogion.

**Arddull**

**Cenedl enwau (Rhan 2)**

Yn y rhifyn diwethaf, esboniwyd mai arfer Gwasanaeth Cyfieithu Llywodraeth Cymru yw dilyn y genedl gyntaf a nodir ar ôl y dangosair yng Ngeiriadur Prifysgol Cymru, heblaw am ambell eithriad. Roedd rhestr yn yr eitem o’r eithriadau hynny.

Dyma ichi restr arall o eiriau y mae’n werth nodi eu cenedl. Nid eithriadau mo’r rhain, ond cynhwysir hwy yma yn y gobaith y byddant o ddefnydd ichi.

|  |  |  |
| --- | --- | --- |
| **Enw** | **Defnydd y GC** | **Cenedl yn GPC** |
| anfantais | benywaidd | eb. |
| economi | benywaidd | dim cofnod |
| effaith | benywaidd | eb.g. |
| ffolder | benywaidd | dim cofnod (yn yr ystyr ‘lle i gadw papurau’) |
| gwybodaeth | benywaidd | eb.g. |
| hysbyseb | benywaidd | eb. |
| neges | benywaidd | eb.g. |
| sesiwn | benywaidd | eb.g. |
| strategaeth | benywaidd | eb.g. |
| ymchwil | benywaidd | eb.g. |
| ystyriaeth | benywaidd | eb.g. |
| ffactor | gwrywaidd | eg.b. |
| fformat | gwrywaidd | dim cofnod |
| fframwaith | gwrywaidd | eg. |
| rhwydwaith | gwrywaidd | eg.b. |
| sector | gwrywaidd | eg.b. |
| statws | gwrywaidd | eg.b. |